Document ID: /roh_data/filtered/fineweb-2-filterrobots_roh.jsonl.gz/36828

La vendemia da quest onn cuntenta viticulturas e viticulturs. In onn excellent sco spetgà anc avant curt na dettia però betg, uschia Walter Fromm, cumissari da viticultura dal Plantahof, envers il schurnal regiunal da radio SRF.
L'aura da las davosas emnas ha in pau cruschà noss plans. Tut en tut essan nus dentant cuntents cun la massa e la qualitad.
Cuntents possian ils viticulturs cunzunt esser tar las sorts alvas. Quellas vegnan racoltadas pli baud che las cotschnas, ed èn perquai plitost mitschadas il fraid e la plievgia. Pervia da la chauda stad è la vendemia quest onn pli baud ch'usità.